Jernbane i Colombia

Colombias jernbanenett har en total lengde på 3 304 km. Det finnes 150 km med 1 435 mm normalspor som forbinder kullgruvene i Cerrejón med havnen i Puerto Bolivar ved Bahia de Portete, og 3 154 km 914 mmsmalspor der 2 611 km er i bruk. Det statlig eide jernbaneselskapet (National Railways of Colombia) ble likvidert på 1990-tallet. Siden er de eneste passasjertogene turist tog på Tren Turistico de la Sabana mellom Bogotá og Zipaquira. Det går dessuten en kabelbane opp fjellet Monserrate i Bogotá.

Jernbanekonsesjoner

27. juli 1999 ble det gitt jernbanekonsesjoner til Ferrocarriles del Norte de Colombia S.A. (FENOCO) som Atlanterhavskonsesjonen, og 4. november 1998 til Sociedad Concesionaria de la Red Férrea del Pacífico SA, senere omdøpt til Tren de Occidente SA, som Stillehavskonsessjonen. Siden 1991 blir strekningen La Loma – Puerto Drummond, på 192 kilometer, til kulltransport. Fra juli 2003 blir dessuten strekningen Bogotá - Belencito, på 257 kilometer, brukt til å transportere sement, begge i Atlanterhavskonsesjonen. I Stillehavskonsesjonen er strekningen mellom La Paila og Buenaventura med tilsammen 292 kilometer.
I november 2009 ble en ny gruppe av konsulenter innsatt av den colombianske regjeringen for å vurdere konsesjonen til Sistema Ferroviario Central. Prosjektet medfører å bygge en 1 050 km lang jernbane fra La Dorada til Chiriguaná, og dermed forbinde Colombias sentrumsområde med havnen Santa Marta ved atlanterhavskysten. De som får tilslaget skal bygge strekningen til La Dorada, oppgradere strekningene som forbinder distriktene La Dorada og Buenos Aires, Puerto Berrio, Envigado, og mellom La Dorada og Factativa, og vedlikeholde strekningen Chiriguaná–Buenos Aires. Anbudet ble utsatt på grunn av mistanke om korrupsjon, men startet igjen i februar 2011.

Investeringer

For 2008 ble det planlagt investeringer på 600 millioner US$, og  utredninger for ei ny linje for 350 millioner US$ mellom Puerto Berrío and Saboya. Under denne avtalen ville strekningene Neiva – Villavieja og de 177 km Ibagué – La Dorada i Atlanterhavsnettverket bli bygd. Andre strekninger som skulle bygges er blant andre Sogamoso – Tunja og Puerto Berrío – Cisneros.
Folkerepublikken Kina overveier å bygge en 220 km (136 mi) lang jernbane mellom  Buenaventura og Cartagena for å forbinde Colombias Stillehavskyst med den Karibiske ckysten. Dette jernbanealternativet ville stå i konkurranse med Panamakanalen. Ved siden av å forbinde de to kystene har Kina som mål å gjøre import av Colombiansk kull og export av kinesiske produkter til de amerikanske landene lettere med denne jernbanen. Colombia håper at Kinas voksende økonomiske innflytelse i regionen vil fremme ratifikasjonen av frihandelsavtalen med USA, landets største handelspartner.
En  avtale på 47 millioner GBP mellom det colombianske trensportdepartementet og den britiske visestatsministeren Nick Clegg fra 3. februar 2014 planlegger å sette i stand to smalsporlinjer (den ene en 750 km strekning fra La Dorada til Chiriguaná, og den andre en 300 km strekning fra Belencito ti Bogotá). Byggingen vil nytte lokale entreprenører, det er antatt at den vil ta 18 til 24 måneder. Linjene skal brukes til godstransport, og regjeringen finansierer byggingen, men planlegger å privatisere jernbanen når den er ferdigstilt.

Metro

Hittil (2015) er Medellín den eneste byen som har bygd et metrosystem. I 2014 ble det utnevnt konsulenter som skulle utvikle et metrosystem i hovedstaden Bogotá. (se Bogotás metro)